Brændstofmålerne var i bund på en række entreprenørmaskiner på en byggeplads i Støvring, da maskinerne blev startet mandag morgen. I løbet af weekenden havde dieseltyve nemlig været på spil på byggepladsen, der ligger i området mellem Kærvej og Ny Kærvej. Det fortæller efterforsker Anders Nielsen fra Nordjyllands Politi. I alt blev der stjålet omkring 500 liter diesel fra maskinerne. Tyveriet fandt ifølge Nordjyllands Politi sted i tidsrummet mellem fredag klokken 13.00 og mandag klokken 06.30. Politiet hører gerne fra vidner til tyveriet. Nordjyllands Politi kan kontaktes på telefonnummer 114.

Opsummering:
Dieseltyve var i weekenden på spil på en byggeplads i Støvring.